	SAŽETAK KARAKTERISTIKA LIJEKA



1.	NAZIV VETERINARSKOG LIJEKA

RYCARFA, 50 mg/ml, rastvor za injekciju, za pse i mačke


2. 	KVALITATIVNI I KVANTITATIVNI SASTAV

Jedan ml rastvora za injekciju sadrži:

Aktivne supstance:
Karprofen	50 mg

Za spisak svih ekscipijenasa, pogledati dio 6.1.


3. 	FARMACEUTSKI OBLIK

Rastvor za injekciju
Bistar, blijedožuti rastvor.


4. 	KLINIČKI PODACI

4.1. 	Ciljne vrste životinja

Psi i mačke.

4.2. 	Indikacije za upotrebu, za svaku ciljnu vrstu

Psi
Za kontrolu postoperativnih bolova i zapaljenja nakon ortopedskih operacija i operacija mekog tkiva (uključujući intraokularne).

Mačke
Za kontrolu postoperativnih bolova nakon hirurških intervencija.

4.3. 	Kontraindikacije

Ovaj lijek se ne smije davati životinjama koje pate od oboljenja srca, jetre ili bubrega ili gastrointestinalnih problema, kada postoji opasnost od nastanka čira ili krvarenja u želucu i crijevima ili preosjetljivost na karprofen ili bilo koji drugi NSAIL ili na pomoćne supstance ovog lijeka.
Ne primjenjivati intramuskularnom injekcijom.
Ne primjenjivati nakon operacije koja je povezana sa značajnim gubitkom krvi.
Ne ponavljati primjenu kod mačaka.
Ne primjenjivati kod mačaka mlađih od 5 mjeseci.
Ne primjenjivati kod pasa mlađih od 10 nedjelja.
Ne prekoračiti preporučenu dozu ili dužinu liječenja.

4.4. 	Posebna upozorenja za svaku ciljnu vrstu

Nema.



4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Zbog dužeg poluvremena eliminacije karprofena kod mačaka i uskog terapijskog indeksa, potrebno
je posebno paziti da se ne prekorači preporučena doza i doza se ne smije ponavljati.
Izbjegavajte upotrebu lijeka kod dehidriranih, hipovolemičnih i hipotenzivnih životinja, zato što postoji rizik od povećane renalne toksičnosti.
Primjena karprofena kod životinja mlađih od šest nedjelja ili kod starijih životinja može dovesti do dodatnog rizika. Ako se takva upotreba ne može izbjeći, može biti potrebno smanjenje doze i pažljivo kliničko praćenje.
Nesteroidni antiinflamatorni ljekovi (NSAIL) mogu da izazovu inhibiciju fagocitoze. Zbog toga u terapiji inflamatornih stanja povezanih sa bakterijskim infekcijama, treba uvesti odgovarajuću istovremenu antimikrobnu terapiju.

Posebna upozorenja za lica koja primjenjuju veterinarski lijek na životinjama

Treba izbjegavati kontakt lijeka sa kožom i očima. U slučaju kontakta, zahvaćena mjesta treba odmah isprati vodom. Nakon upotrebe ovog lijeka treba oprati ruke. Lica sa poznatom preosjetljivošću na NSAIL ili bilo koju pomoćnu supstancu treba da izbjegavaju kontakt sa ovim lijekom. 
U slučaju da se lijek nehotično samoinjicira, odmah treba potražiti savjet ljekara i pokazati mu uputstvo za lijek ili pakovanje.

Posebne mjere opreza za zaštitu životne sredine

Nema opasnosti ako se ovaj lijek primjenjuje u skladu sa priloženim uputstvom.

4.6. 	Neželjena dejstva (učestalost i ozbiljnost)

Prijavljeni su tipični neželjeni efekti povezani sa NSAIL, kao što su povraćanje, meka stolica/dijareja, skrivena krv u stolici, gubitak apetita i letargija. Ove neželjene reakcije su u većini slučajeva prolazne i nestaju nakon prekida liječenja, ali u veoma rijetkim slučajevima mogu biti ozbiljne ili fatalne. Ukoliko se pojave neželjene reakcije, upotrebu proizvoda treba prekinuti i potražiti savjet veterinara. Kao i kod drugih NSAIL, postoji rizik od rijetkih neželjenih događaja vezanih za bubrege, jetru ili gastrointestinalni trakt. Rijetko se mogu primijetiti reakcije na mjestu primjene injekcije.

Učestalost neželjenih reakcija je definisana korišćenjem sledeće konvencije:
- veoma česta (više od 1 na 10  liječenih životinja ispoljava neželjenu reakciju) 
- česta (više od 1 ali manje od 10 životinja na 100 liječenih životinja)
- povremena (više od 1 ali manje od 10 životinja na 1000 liječenih životinja)
- rijetka (više od 1 ali manje od 10 životinja na 10000 liječenih životinja)
- veoma rijetka (manje od 1 životinje na 10000 liječenih, uključujući izolovane slučajeve).

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom sažetku, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.

4.7. 	Upotreba tokom graviditeta, laktacije i nošenja jaja

Graviditet i laktacija:
Bezbjednost ovog lijeka nije utvrđena tokom graviditeta i laktacije. Ne koristiti kod pasa ili mačaka tokom graviditeta ili laktacije.
Studije na laboratorijskim vrstama (pacov i kunić) pokazale su postojanje fetotoksičnog efekta karprofena u dozama približnim terapijskim.
4.8. 	Interakcije sa drugim ljekovima i druge vrste interakcija

Treba izbjegavati primjenu drugih NSAIL i glukokortikoida istovremeno ili u roku od 24 sata od primjene ovog lijeka. 
Karprofen se u velikoj mjeri vezuje za proteine plazme i može da konkuriše drugim ljekovima sa visokim nivoom vezivanja, što može da  dovede do toksičnog dejstva.
Treba izbjegavati istovremenu primjenu potencijalno nefrotoksičnih ljekova.

4.9. 	Doziranje i način primjene

Ovaj lijek se primjenjuje intravenski ili subkutano.

Psi
Preporučeno doziranje je 4.0 mg karprofena/kg tjelesne mase, (1 ml/12.5 kg tjelesne mase), i.v. ili s.c. injekcijom. Najbolje je da se ovaj lijek daje preoperativno, ili u vrijeme premedikacije ili prilikom
indukcije anestezije.

Mačke
Preporučeno doziranje je 4.0 mg/kg tjelesne mase (0.24 ml/3 kg tjelesne mase), i.v. ili s.c. injekcijom. Najbolje je da se daje preoperativno u vrijeme indukcije anestezije. Preporučuje se upotreba graduisanog šprica od 1 ml da bi se precizno izmjerila doza.

Kliničke studije na psima i mačkama ukazuju da je u prvih 24 sata nakon operacije potrebna samo jedna doza karprofena. Ako je u tom periodu potrebno produžiti analgetski efekat, psima (ali ne mačkama) se može dati još jedna polovina doze karprofena (2 mg/kg t.m.).

Za primjenu ovog lijeka najbolje je koristiti igle promjera 0,5 mm (21 G). Čep na bočici smije se probušiti do 20 puta. Nakon toga treba koristiti posebnu iglu za izvlačenje lijeka iz bočice.

4.10.  Predoziranje (simptomi, hitne mjere koje treba preduzeti, antidoti), ako je neophodno

Nema specifičnog antidota za predoziranje karprofenom, tako da treba primijeniti opštu potpornu terapiju, koja se primjenjuje u slučaju kliničkog predoziranja ljakovima NSAIL grupe.

4.11.  Karenca

Nije primjenjivo.


5. 	FARMAKOLOŠKI PODACI

Farmakoterapijska grupa: Antiinflamatorni i antireumatski ljekovi

ATCvet kod: QM01AE91

5.1. 	Farmakodinamski podaci

Karprofen je nesteroidni antiinflamatorni lijek (NSAIL) iz grupe derivata propionske kiseline, koji ima antiinflamatorno, analgetičko i antipiretičko dejstvo. Poput većine ljekova iz grupe NSAIL, karprofen inhibira aktivnost enzima ciklooksigenaze koji učestvuje u ciklusu arahidonske kiseline. Kod pasa karprofen inhibiše sintezu prostaglandina i tromboksana, a budući da ne ometa aktivnost lipooksigenaze, ne remeti stvaranje leukotriena. U odnosu na dobar protivupalni i analgetski efekat, karprofen je zanemarljivo štetan za sluznicu želuca i crijeva i bubrežno tkivo.

5.2. 	Farmakokinetički podaci

Karprofen se dobro resorbuje nakon subkutane primjene sa maksimalnom koncentracijom u plazmi koja se dostiže u roku od 3 sata nakon primjene. 
Volumen distribucije je mali. Karprofen se u velikoj mjeri vezuje za protein plazme. 
Poluživot karprofena je približno 10 sati kod pasa. 
Kod mačaka, poluvrijeme eliminacije je duže i ide od 9 do 49 sati nakon intravenske primjene (srednja vrijednost od oko približno 20 sati).


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Arginin; glikoholna kiselina; lecitin (sojin); benzil alkohol; natrijum hidroksid; hlorovodonična kiselina; voda za injekcije.

6.2. 	Inkompatibilnosti

Nisu poznate. 
U nedostatku ispitivanja kompatibilnosti ovaj lijek se ne smije miješati sa drugim veterinarskim ljekovima.

6.3.	Rok upotrebe

Rok upotrebe u originalnom pakovanju: 3 godine. 
Rok upotrebe nakon prvog otvaranja: 28 dana.

6.4. 	Posebne mjere upozorenja pri čuvanju lijeka

Čuvati u frižideru (2°C – 8°C). 
Čuvati od zamrzavanja. 
Čuvati u originalnom pakovanju.
Nakon otvaranja čuvati na temperaturi do 25°C.

6.5. 	Vrsta i sastav pakovanja

Unutrašnje pakovanje: bočica od tamnog stakla (hidrolitičke grupe I), zapremine 20 ml, zatvorena zapušačem od silikonizovane bromobutil gume tamno sive boje, zapečaćena aluminijumskom kapicom sa flip-off zatvaračem.

Spoljašnje pakovanje: kartonska kutija.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćeni lijek ili ostatak lijeka se uništavaju u skladu sa važećim propisima.


7. 	NOSILAC DOZVOLE ZA STAVLJANJE LIJEKA U PROMET

[bookmark: _GoBack]D.S.D. „KRKA d.d. Novo mesto“ Slovenija - predstavništvo Podgorica
Svetlane Kane Radević br. 3, 81000 Podgorica, Crna Gora


8. 	BROJ DOZVOLE ZA STAVLJANJE LIJEKA U PROMET

2040/25/77 - 3332


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

06.10.2025. godine


10. 	DATUM REVIZIJE TEKSTA 

06.10.2025. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se izdaje samo na veterinarski recept.

